Diari Oficial de la Generalitat Valenciana


Sumari del DOGV 1190, del 24-11-1989 (1989/815803)

DECRET 168/1989, de 13 de novembre, del Consell de la Generalitat Valenciana, pel qual es modifiquen algunes disposicions del Decret 59/1986, de 5 de maig, en el que es regula l'actuació de la Generalitat Valenciana en les Societats de Garantia Reciproca de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1989/11/13/168/dof/vci/html**

### Dades del document

Número de DOGV
:   1190

Data del DOGV
:   24-11-1989

Secció del DOGV
:   DISPOSICIONS GENERALS

Número del document
:   1989/815803


Data del document
:   13-11-1989

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 168/1989, de 13 de novembre, del Consell de la Generalitat Valenciana, pel qual es modifiquen algunes disposicions del Decret 59/1986, de 5 de maig, en el qual es regula l'actuació de la Generalitat Valenciana en les Societats de Garantia Recíproca de la Comunitat Valenciana.  
Transcorreguts més de dos anys des de l?entrada en vigor del Decret 59/1986, de 5 de maig, del Consell de la Generalitat Valenciana, que regula l'actuació de la Generalitat Valenciana en les Societats de Garantia Recíproca de la Comunitat Valenciana, desplegat per l?Ordre de 10 de maig de 1988, de la Conselleria d'Economia i Hisenda, l?experiència obtinguda d'aquest període i els canvis operats en la realitat financera que afecta les Societats de Garantia Recíproca, aconsellen adoptar una sèrie de mesures complementàries que completen l?eficàcia de les normes en vigor.  
Per això, a proposta del Conseller d'Economia i Hisenda i amb la deliberació prèvia del Govern Valencià en sessió del dia 13 de novembre de 1989,  
DECRETE:  
Article 1r  
L?article segon del Decret 59/1986, de 5 de maig, quedarà redactat així:  
El Registre Especial de Societats de Garantia Recíproca de la Comunitat Valenciana estarà adscrit a la Conselleria d'Economia i Hisenda. Les Societats de Garantia Recíproca s'hi podran inscriure i romandre registrades sempre que complesquen els requisits següents:  
a) Seu social i àmbit d'actuació que comprenga exclusivament el territori de la Comunitat Valenciana.  
b) Disposar prèviament d'un Fons de Garantia, i comprometre's a constituir de manera immediata un altre Fons Especial que garantesca exclusivament determinades operacions de caràcter excepcional, el funcionament del qual s'ajustarà al que disposa l'article cinqué d'aquest Decret.  
e) Complir estrictament la regulació legal vigent sobre l'actuació d'aquestes Societats, i qualsevol altra condició congruent amb la seua naturalesa i finalitat.  
d) Aportar la documentació exigida a l'article tercer d'aquest Decret.  
Article 2n  
L?article tercer del Decret 5/1986 quedarà redactat així:  
Les sol·licituds d'inscripció al Registre Especial de Societats de Garantia Recíproca de la Comunitat Valenciana hauran de dur adjunta la documentació següent:  
a) Còpia autoritzada de l?escriptura de constitució, degudament inscrita al Registre Mercantil, i dels Estatuts Socials.  
b) Relació de socis amb les seues participacions respectives, i també de les persones que componguen el Consell d?Administració de la Societat i d'aquelles que hi exercesquen funcions directives.  
e) Memòries de la Societat des de la seua constitució fins avui.  
d) Esquema detallat de la seua organització interna.  
e) Acord del Consell d?Administració que en qualsevol acte que realitzen amb fins publicitaris es faça menció expressa que la Societat corresponent es troba inscrita en el Registre Especial de Societats de Garantia Recíproca de la Comunitat Valenciana, i també dels suports financers que rep de la Generalitat Valenciana.  
f) Acord del Consell d?Administració de no discriminar per la forma societària cap sol·licitud d'aval, havent d'estudiar tots els projectes que siguen viables per al Fons de Garantia General sempre que la situació de l?empresa sol·licitant siga mereixedora.  
g) Acord del Consell d?Administració pel qual la Societat es comprometa a registrar totes les sol·licituds d'aval presentades junt amb la documentació aportada, havent de respondre per escrit la decisió adoptada sobre o respecte a la sol·licitud d'aval i els motius que han portat a prendre la decisió.  
h) Qualsevol altra informació que la Conselleria d'Economia i Hisenda considere convenient, a fi d'obtenir un coneixement complet de la Societat i de les seues operacions.  
Article 3r  
L?article cinqué del Decret 59/1986 quedarà redactat així:  
U Les Societats de Garantia Recíproca acollides al present Decret constituiran un Fons de Garantia Especial que respondrà exclusivament de les operacions creditícies excepcionals acordades pel centre directiu corresponent de la Generalitat Valenciana, amb Resolució favorable de la Direcció General d'Economia i Política Financera, de la Conselleria d?Economia i Hisenda, tenint en compte el seu interés prioritari per a la Comunitat Valenciana.  
Dos. Les operacions a garantir per aquest Fons seran proposades individualment pels centres directius de la Generalitat Valenciana interessats en aquestes a la Direcció General d'Economia i Política Financera, de la Conselleria d?Economia i Hisenda, adjuntant-hi un informe que reculla les circumstàncies especials per les quals es considera necessària la inclusió d'aquestes operacions en el Fons de Garantia Especial i la proposta d'aportació a compte del soci que hi participa, si és el cas, que serà concretada una vegada coneguts els termes de l?operació.  
Examinades i resoltes favorablement per la Direcció General esmentada, el centre directiu corresponent trametrà l?expedient a una de les Societats de Garantia Recíproca inscrites en el Registre de la Comunitat Valenciana.  
La Societat de Garantia Recíproca enviarà al centre directiu corresponent l'acord quant a l'aportació al Fons de Garantia Especial que considera necessària per a garantir les operacions examinades i justificarà les raons per les quals s'adopta aquesta decisió. Aquesta quantitat no podrà superar en cap cas el cent per cent del principal de l?operació garantida.  
Tres. Establerts entre ambdues parts els termes en què s'ha de realitzar l?operació, el centre directiu corresponent comunicarà a la Direcció General d'Economia i Política Financera l'aprovació de l?operació i el percentatge al Fons de Garantia Especial necessari per a aquesta finalitat.  
Article 4t  
L?article sisé del Decret 59/1986 quedarà redactat així:  
U. Les Societats de Garantia Recíproca que s'inscriuen al Registre Especial establert en l'article segon del present Decret, tindran accés als instruments de suport següents.  
a) Participació de la Generalitat Valenciana en el seu capital social.  
b) Mecanisme Financer de Compensació.  
c) Aportacions a compte dels socis partícips per part de la Generalitat Valenciana als Fons de Garantia.  
d) Subvencions.  
Dos. Les quantitats destinades a la dotació d'aquests instruments de suport seran fixades anualment per la corresponent llei de Pressuposts.  
Article 5é  
L?article nové del Decret 59/1986 quedarà redactat així:  
Les Societats de Garantia Recíproca inscrites al Registre Especial instrumentat en aquest Decret hauran de complir amb les obligacions d'informació que assenyala la Conselleria d'Economia i Hisenda.  
Article 6é  
L?article desè del Decret 59/1986 quedarà redactat així:  
U. Les Societats de Garantia Recíproca inscrites al Registre Especial instrumentat en aquest Decret quedaran sotmeses a la inspecció i vigilància de la Conselleria d'Economia i Hisenda.  
Dos. Els sol·licitants d'un aval de la Societat de Garantia Recíproca inscrita que per qualsevol causa consideren que no estan d'acord amb l?escrit de resposta donat o amb l'actuació de la Societat de Garantia Recíproca respecte a la seua sol·licitud podran acudir i presentar la seua disconformitat davant la Direcció General d'Economia i Política Financera de la Conselleria d'Economia i Hisenda.  
Article 7é  
Queden anul·lades les disposicions transitòries del Decret 59/1986, i s'estableixen dues disposicions transitòries noves que queden redactades de la forma següent:  
Primera  
Aquelles Societats de Garantia Recíproca inscrites en el Registre Especial de la Comunitat Valenciana, tindran un termini màxim de tres mesos a partir de l?entrada en vigor d'aquest Decret per a la presentació dels documents necessaris a fi d'adequar-se als nous requisits establerts per a la inscripció al Registre Especial. En cas contrari, causaran baixa en el dit Registre de manera immediata una vegada transcorregut l?esmentat termini.  
Segona  
Aquelles operacions subjectes al Fons de Garantia Especial regulat per l'article cinqué d'aquest Decret, que s'haguessen iniciat abans de l?entrada en vigor d'aquest Decret i que encara no s'haguessen resolt, quedaran condicionades a la nova regulació.  
València, 13 de novembre de 1989.  
El President de la Generalitat,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI